ગુજરાતની સૌથી મોટી એમ.જે. લાઇબ્રેરીમાં રોજ હજારોની સંખ્યામાં વાચકો આવતા હોય છે. વાચકોની સગવડ અને સુવિધા માટે સત્તાવાળાઓ રેક બનાવ્યા છે અને કર્મચારી સવારે રેકમાં પેપર ભરાવે પણ છે, પરંતુ જેમ જેમ દિવસ ચઢતો જાય રેક ઉપર એક પણ પેપર જોવા મળતું નથી. કર્મચારીની મૌખિક સૂચના છતાં વાચક પોતાની અનુકૂળતા અને સગવડ માટે રેક ઉપર ભરાવેલું પેપર કાઢી નાખે છે. વાચક પોતાની સગવડ સાચવી લે છે. તો વળી જે વાચકે વાચનાલયમાં જે તે પેપર વાંચવું હોય તેના માટે ફાંફે ચઢવું પડે છે.